OORLOGSVERKLARING BAD vs TRC - Page 2 - Handelswaar & Diplomatie - OGame.nl
Super Game Operator: Pegasus, Deimos, Eridanus & Hyperion
Ik knoei maar wat Boer soek 'n Vrou 5
Madiba: Een man, een reuse-verskil
• Nuus • Boer soek 'n Vrou 5
keer gelees | 6 kommentaar
Boere begin vandag vrou soek op die kassie.
Kykers kan begin regskuif vir al die aksie wanneer Boer soek ’n Vrou 5 vanaand op kykNET – nou op kanaal 144 – afskop.
Hierdie gewilde program het deur die jare deel van Afrikaanse kykers se lewe geword. Vanjaar se reeks gaan beslis nie teleur stel nie. Die aanbieder, Angelique Gerber, gaan maak môreaand weer ’n draai by die tien boere vir wie vroue ’n briefie in die pos kon gooi.
Volgende week speel sy posman en lewer die briewe af. Die vyf boere wat die meeste briewe ontvang het, sal daarna tien vroue kies vir blitsafsprake. Daarna kies hy vyf saam met wie hy op ’n uitstappie gaan. Die uitstappies is gewoonlik groot pret, maar ons boere moet hul oë en ore oophou, want hy moet ná die uitstappie twee vroue groet. Die drie vroue wat oorbly, kan hul tasse pak vir ‘n kuier op die plaas!
Vanjaar se program lewer ‘n paar interessante kinkels in die kabel op, want die formaat het effens verander. Maar ons verklap niks daaroor nie – volg die boere in hul soeke na liefde om meer uit te vind!
Boer soek ’n Vrou word 20:00 uitgesaai.
Die tien hubare manne:Jasper (32) is ’n skaap-en-beesboer van die Noord-Kaap. Hy was voorheen ’n ingenieur, maar wou nie die plaaslewe vir die stad verruil nie.
Hubert (29) is ’n bees-en-saaiboer in die Vrystaat. Hy is ook ’n geoktroieerde rekenmeester wat ’n praktyk met sy broer in Pretoria deel.
FJ (23) bedryf ’n skaap-, bees- en saaiboerdery in Mpumalanga. Boerdery is in sy bloed en hy glo as ’n mens eers geboer het, doen jy nooit weer iets anders nie.
Naas (29) boer met beeste, mielies, skape en sojabone in Mpumalanga. Hy hou van hengel, kampeer, die buitelewe, diere, dans en lekker Afrikaanse musiek.
Louis (26) se vrugte-en-wynplaas is in die Wes-Kaap. Hy is ’n grapmaker met ’n ernstige sy. Louis is gek oor sport en sy motorfiets.
Arno (23) bestuur ’n wyn-en-perskeplaas in die Wes-Kaap. Sy ideale vrou is ’n opregte mens. Sy is aantreklik, lief vir diere en hou van kos maak.
Piro (32) is ’n skaapboer van die Karoo. Hy is ’n boerseun in murg en been en is op sy gelukkigste tussen sy diere op die plaas. Hy is hardwerkend en perfeksionisties, maar sit graag tyd opsy om kos te maak en in die tuin te werk.
André (25) boer met Bonsmaras, skape en wild in Mpumalanga. Hy besit ook ’n forel-lodge. André is ’n familiemens wat baie geheg is aan sy eenjarige dogtertjie. Hy is ook gek oor sport en het onder meer aan wêreldbekertoernooie in yshokkie deelgeneem.
Herman (42) is ’n beesboer van die Vrystaat. Hy is geskei en het twee seuns. Herman was ’n prokureur, maar het die kantoor vir die buitelug verruil.
Francois (28) boer met mielies in die Vrystaat. Hy speel graag golf en geniet ’n lekker boere-braai. Bergfietsry is ’n nuwe passie in sy lewe. Kommentaar Slegs in Afrikaans
2012/10/05 10:39:40 AM
2012/10/13 08:00:35 PM
Ek wens ek kan nog inskryf maar die inskrywings het seker klaar gesluit.Ek sal graag met een van hierdie boere gesels want ek sal graag op n plaas gaan omdat dit baie rustig is en ek is mal daaroor om met diere te werk.
2012/12/17 07:47:02 PM
Ek dink Andremoes alna die eerste ontmoeting met die meisies die ordentlikheid gehad het deur te onttrek aangesien hy toe al op sy meisie besluit het wat hy gekies het. Hy het met die ander meisies se gevoelens gespeel.
2012/12/24 05:32:22 AM
Gaan daar n 2013 reeks wees? Sal graag die avontuur wil meemaak en inskryf. So as julle weet van nuwe reelings laat weet asb die kerel.
Groetnis en alles van die beste
2012/12/27 09:34:24 PM
Sal ook graag wil inskryf vir die volgende reeks in 2013. Waar adverteer julle vir inskrywings?
2013/04/02 11:40:17 PM
Ek is een saam soek graag iemand om met tepraat en alles te deul ek hou van buite lewe veral di see dans kamp en nog ander lekker dinge en n man wat my op sy hande kan dra jy kan my op my bbm kry dit is 229D78F5 asb en stuur ook net n mooi foto van ju saam op di bbm asn Naam